LidanRubinov/Halacha-QA huggingface dataset:
שאלה: אכילת פועל והחלפת ארוחותיו: ב"ה 1. דין שפועל שעובד בפרדס או בשדה וכדו מותר לו לאכול מהפירות תוך כדי אכילתו. האם הדין זה נכון ותקף גם לגבי פועל שעובד במסעדה (כגון מלצר) או בחנות פיצה פלאפל וכדו שהבעלים מחוייב להתיר לו לאכול מהמזון הנמכר במקום? האם יהיה הבדל בין פועל שעובד במקומות הנ"ל שבהם מכינים את המזון במקום לבין פועל שעובד במקום בו לא מכינים את המזון במקום (כגון קופאי או סדרן שעובד בסופר - האם יהיה דינו שונה או שמא גם לו יהיה מותר לקחת מדברי המזון הנמכרים בחנות)? 2. במידה והדין שייך גם בפועל העובד בחנות פיצה וכדו - מה יהיה הדין במקרה הבא (שאירע במציאות): ישנה שדרה של מס חנויות הכוללת חנויות צעצועים ובגדים וכו וכן מס חנויות לממכר מזון: פיצה, פלאפל, בשרים, בית קפה וחנות ממתקים. האם מותר לפועלים "להחליף סעודותיהם", שמאחר ובין כה וכה בעל הבית מחוייב לספק להם ארוחה האם מותר להם להחליף עם חבריהם העובדים בחנויות הסמוכות ע"מ לגוון את התפריט או שמא יכול בעל הבית למחות בידם? (ישנה משנה מעשרות פ"ב מ"ח האומרת בפועל העובד יכול לאכול רק פירות מהסוג בו הוא עובד, האם שייך לדמות משנה זו לנידון הנ"ל?)
תשובה: על פי דין תורה פועל העושה מלאכה בדבר מאכל שהוא גידולי קרקע, בשעת גמר מלאכתם, יכול לאכול מהמאכל קודם שנגמרה מלאכתם למעשר ולחלה, דין זה לא שייך בפועל שעובד במסעדה או בחנות לממכר מזון, כיוון שהמאכלים שם הגיע לגמר מלאכתם וכבר התחייבו במעשר וחלה. (שו"ע חו"מ שלז) אמנם מדברי חכמים (כתובות סא) חייב אדם לאפשר ל"שמש"   מלצר לטעום מהמאכלים שהוא מגיש, אם הוא דבר שיש לו ריח והאדם תאב לו. וראוי לתת לו לטעום מכל מין ומין (שו"ע או"ח קסט, א) ולכן במקום בו העובד מגיש האוכל לסועדים בפניו מותר לטעום ממין אחד, וראוי שיאפשר הבעל הבית לטעום מכל מין ומין. על פי דין זה אין היתר לאכול מנה שלימה, אלא רק לטעום מהמאכל. כמו כן אי אפשר להחליף את הטעימה עם חבר אחר. אם מקובל שבעלי המסעדות מרשים לעובדים לאכול, מותר להם לאכול. (שו"ע חו"מ שלא ב) אך גם מצד מנהג זה, אין היתר להחליף המאכל עם של חברו, כיון שאין לנו להרחיב את המנהג ללא ידיעה מבוררת שבעל הבית מסכים לזה. כמובן שאם תקבלו את רשות בעל המסעדה להחליף את המאכל, הדבר מותר. הרב מרדכי גרוס.
שאלה: הימור על משחק במקום רחוק: כאשר המשחק נמצא בארץ רחוקה ככה שהפרש השעות בין ישראל לארץ האחרת הוא גדול אז אסור להמר על משחק שיתקיים בשבת (זמן ישראל) או בשבת שחל בארץ הרחוקה? (מדובר על קבוצות לא ישראליות) כי יכול היות חילול שבת שמשדרים את זה בישראל אף על פי שלא שבת שם ויכול להיות חילול שבת של הפרשנים שם אפילו שבישראל לא שבת השאלה נשאלה בהמשך לשאלה "הימורים בווינר "
תשובה: אסור להיות שותף לחילול שבת של יהודים בלבד בכול רחבי הגלובוס כול אחד בזמן השבת שלו. הימורים היא בעיה בפני עצמה ולעיתים חמורה ומסוכנת יותר.
שאלה: שימוש בשעונים חכמים בשבת: לאחרונה יוצאים יותר ויותר שעונים חכמים ובעתיד הקרוב שעונים אילו יהיו נפוצים מאוד. השעונים החכמים מחוברים לסלולרי, ובנוסף לתצוגה רגילה של שעון, אפשר לקבל עליהם עדכונים על הודעות שיחות ללא צריך בפתיחת המכשיר הסלולרי. אפשר גם לעשות איתם דברים מתקדמים יותר כמו שליחת הודעות והכנסת פגישות ליומן וכד (שמתבצעות למעשה בסלולרי ולא בשעון עצמו). וברובם יש גם חיישני תזוזה שעוקבים אחרי צעדים וכד. השאלה כמובן, האם אפשר ללבוש את השעון בשבת אם לא משתמשים בו לשום דבר חוץ משעון? אני מדבר על מצב בו אין חיבור לסלולרי וגם אין מעקב אחרי צעדים.
תשובה: בשבת יש להתנתק לחלוטין מכל עסקי החול שעון חכם באמת הוא שעון שניתן לנתק ממנו לכבוד שבת את כל ענייני החול
שאלה: מרזב של השכן שמטפטף: השכן שלנו בנה תוספת לבית (מחסן). חלק מהגג של המחסן עובר מעל המדרגות שלנו כך שבימי הקיץ כשיש טל המים מטפטפים על המדרגות. וכן בימי החורף כשיש גשם המים מתנקזים למדרגות. שאלתי היא האם אפשר לחייב את השכן לעשות מרזב?
תשובה: המובן מן השאלה הוא שנוטפים מי גשמים ומי טל מן הגג של חברך לתוך חצרך(המדרגות). אם כן הדין הוא כמו שככתב מרן בחו"מ סי' קנג ט - שהדבר תלוי במחאה בשעה שהדבר התחיל להפריע לך (ע' נתיבות קנג סק"ב וקצות החושן סק"א), שאם לא מחית אזי לפי דעת הרמב"ם והשו"ע יש לחברך חזקה לאלתר על כך כי מחלת אבל אם מחית בו הוא צריך לסלק את מים הנוטפים. ולדעת הרמ"א העניין שנוי במחלוקת כיצד פסק, שהרי בסי' קנג,-ו,טז, משמע שפסק שצריך בזה ג' שנים של חזקה היינו שתהא הסכמה קניינית לגבי הרחקת נזיקין (סי' קנה,לה) נראה שפסק כרמב"ם ושו"ע שלאתר הוי חזקה. ובסי' קנד,ז כ' שזו מחלוקת ושלח לעיין בסי' קנה הנ"ל. וע"כ נחלצו האחרונים לבארו: לדעת הט"ז באמת פסק הרמ"א כרמב"ם ושו"ע שללאתר הוי חזקה ורק הביא עוד דעות שחולקות. ולדעת הסמ"ע (קנה סקל"ב) הרמ"א נשאר בספק ולא הכריע, וע"כ במקום שעושה בתוך שלו ומזיק פסק שלאלתר הוי חזקה ובמקום שמזיק בתוך של חברו צריך קנין. הנתיבות סבר שכך סבר הרמ"א ולא מספיק שהרחקת נזיקין שעושה בתוך ולא מחה פסק שהיא מחילה לאלתר אבל אם מזיק בתוך של חברו צריך קנין על כך. נמצא א"כ שכאן הוא עושה נזק בתוך שלך שנוטפים מים בתוך חצרך וא"כ רוב האחרונים להרמ"א עליו להביא ראיה שקנה ממך היזק זה ולדעת השו"ע רק אם מחית בו צריך הוא לסלק את הזקו. (כל זה הוא בגדר חוות דעת משפטית בלבד) הרב אבישי חבר טוב
שאלה: צבא ומלחמה: חודש טוב ושבוע טוב לרב. אני זוכה לשרת בתקופה זו באיזור חברון במאמצים גדולים למציאת אחינו השבויים. במהלך התקופה התעוררו אצלנו במחלקה כמה שאלות ורצינו לשאול את הרב. א. במהלך חיפושים בכפרים שהינו כמה לילות בבתים של ערבים. באלו דברים מותר לנו להשתמש בבית ( שירותים, חשמל, מיטות, אוכל, ציוד וכדומה). ב. במהלך סריקות בואדיות באיזור חברון לקראת צאת שבת רצינו להתפלל מנחה. ולכאורה הכלל "שהעוסק במצווה פטור מן המצווה" ממש מתאים למשימה שביצענו.(מה גם שבסוכה כו. אחת הדוגמאות שמביא רש"י "הולכי בדבר מצווה" זה לפדות שבויים) האם מותר לנו להפסיק לכמה דק למנחה, כלומר האם פטור ממצווה ואסור או פטור אך מותר. (יש לציין שהמקומות שסרקנו הם מקומות שנסרקו גם לפנינו, אך בכ"ז נדרש לסרוק שוב לשלול ממצאים). ג. באחד הימים ברכתי ברכת המזון בבית בכפר ערבי, וכשהגעתי לברכה "הרחמן הוא ישלח ברכה מרובה בבית." תהיתי, האם אפשר בכלל לומר את הברכה הזו? אולי צריך לדלג עליה?
תשובה: א.אם יש הוראות מפורשות מטעם הצבא יש להשמע להן אם אין - שלל וביזה אסורים. אך מכיון שאנו במצב מלחמה עם החמס מותר להשתמש ברכוש האויב לצורך הכרחי של הצלחת המלחמה. רצוי לבקש רשות מהבעלים ב. כל דבר המעכב את הפעילות הצבאית ההכרחית אין לעשותו. אך אם אין הדבר מעכב יש לקיימו. ג. אם קבלת רשות יש לברך אם לא, תברך אותו שיייהפך מאויב לאוהב
שאלה: שמירת הברית וליווי לחתונה: אני בחור 20, ואני מתמודד כבר כמה שנים עם שמירת הברית. חבר קרוב שלי מתחתן בקרוב, והוא ביקש ממני להיות אחד המלווים ביום החתונה שלו. רציתי לשאול האם זה ראוי שמי שנמצא במצב כמוני יהיה המלווה ביום כזה חשוב? אציין שחבר שלי הוא בחור ישיבה. אשמח לתשובה מכוונת.
תשובה: אדרבה, זכות המצוה תעמוד לך להתעלות
שאלה: תפילות בקברי צדיקים: עליכם, אני מחפש בבקשה ספרים שבהם אוכל למצוא תפילות שניתן לאמר בקברי צדיקים, אם אוכל לקבל מספר שמות של ספרים כאלה אשמח מאוד, וכמובן שלא נוסח כללי אלא ספרים שבהם מופיע נוסח כמעט לכל צדיק בנפרד. וישר כוח
תשובה: ספר שערי דמעה בהוצאת אשכול מכיל כמה תפילות ויש ספר ממלכת כהנים של בעל הבן איש חי.
שאלה: בורר בסכו"ם: לכבוד הרב בליל שבת בעת שטיפת הכלים בישיבה התעוררה שאלה. בטעות לאחר השטיפה הונחו הסכינים והמזלגות יחד לייבוש בערבוב. כשרצינו לערוך התחבטנו האם ניתן בכלל לערוך וכיצד. לבסוף לקחנו כל פעם כמות של סכו"ם ליד והוצאנו כל פעם סכין ומזלג ביחד והנחנו אותם במקומם. האם נהגנו כשורה ואם לא כיצד עלינו לפעול להבא?
תשובה: לשואלים, אם הנחת הסכו"ם היתה בסמוך לסעודה (כלומר, הייתה סמיכות זמנים בין סיום עריכת השולחנות לבין תחילת הסעודה, גם אם עריכת השולחנות אורכת זמן רב מאוד), הרי זה "ברירה לאלתר" ומותר לקחת מהסכו"ם המעורבב את מה שנחוץ לכם כרגע ולהניחו ליד הצלחות ר המקובל (שמירת שבת כהלכתה פ"ג סעיף פו). אם הנחת הסכו"ם לא הייתה "לאלתר", הוצאת כף ומזלג ביחד יכולה להועיל אם הייתם אחר כך מניחים אותם יחד (עיינו רמ"א סי' שיט ס"ג, על ברירה בשני מיני דגים, שמותר לקחת מהתערובת שתי חתיכות משני המינים יחד). ברם, אם אחרי הוצאתם יחד הנחתם כל אחד במקומו, יוצא שבסופו של דבר מיינתם את הסכינים והמזלגות. בשמירת שבת כהלכתה שם (סעיפים פה, פט) התיר לקחת חפצים באקראי מתוך התערובת, לנגב או לקפל, ואחר כך להניח במקום המיוחד לחפץ זה, כי בשעת הלקיחה של החפץ אין כל מיון. וגם על היתר זה יש שחלקו, מאחר שבסופו של דבר כל התערובת מתמיינת ('חוט השני' לרב קרליץ שליט"א שבת ח"ב עמ' ע). והמקרה שלכם חמור יותר, מאחר שמלכתחילה לקחתם בכוונה כף ומזלג בדווקא על מנת להפרידם לאחר מכן, ללא פעולת ניגוב באמצע, כך שלמעשה זהו מיון שנעשה בשני שלבים. לשאלה "כיצד עלינו לפעול להבא?" אשיב: להבא, שאלות הלכתיות הנוגעות להתנהגות בישיבה, הן רי התפילה והלימוד והן רי חדר האוכל, יש לשאול את רבני הישיבה ולעשות על פי הוראתם בלבד.
שאלה: הריגת נמלים בשבת: שבוע טוב וחודש טוב, חדרי התמלא בנמלים. ניסיתי לפתור את הבעיה ביום שישי, אך בשבת הם נתגלו שוב בשבת. הכמות הלכה ועלתה ואם לא הייתי עושה דבר הם היו עולים על מיטתי ומתרבים. האם מותר לרסס במקרה כזה? האם מותר להרוג בידים בשינוי או בדרך רגילה? האם מותר לדרוך? ואם אסור להרוג בידים ועשיתי כך מה התיקון? ישר כח ותזכו למצוות
תשובה: לשואל, הריגת בעלי חיים, כאשר איננה למטרת שימוש בהם, אסורה לרוב הפוסקים מדרבנן בלבד ("מלאכה שאינה צריכה לגופה"). לכן, כאשר הם גורמים נזק ממשי, כגון שהם עוקצים (עקיצה שאין בה סכנה אלא כאב גרידא), הותר להורגם באופן של "הליכה לפי תומו", כאילו בלי כוונה (שו"ע סי' שטז ס"י). לעומת זאת נמלים, שאינן עוקצות ומכאיבות, לא הותר להורגן בשום אופן (משנ"ב שם ס"ק מו ומח). ומותר לרסס במקום שבו הן עדיין לא נמצאות כדי שלא יגיעו לשם. כמו כן, מותר לטאטא אפילו באופן שאולי חלק מהן ימותו, אם אינך מתכוון לכך ואין ביטחון שאכן כך יקרה ("דבר שאינו מתכוון - מותר"). אם הרגת אותן באיסור, כאמור - לדעת רוב הפוסקים אין בזה איסור תורה. התיקון המומלץ למי שעבר עבירה בשוגג הוא לקבוע לימוד בהלכות שבת.
שאלה: טבילת כלים: לכבוד הרה"ג דוד חי הכהן שליט"א עדיין לא הבנתי. הרי בשו"ע חו"מ סימן רמג סעיף יד כתוב שלא מועיל לזכות לגוי ע"י אחר, שזה מטעם שליחות. ולא הבנתי מה ההבדל בין להקנות ללזכות. הרי אין שליחות לגוי. אשמח אם הרב יוכל לבאר יותר השאלה נשאלה בהמשך לשאלה "פטור מטבילת כלים על ידי הקנאה לגוי"
תשובה: מה שאין שליחות לגוי אם הוא ממנה שליח, אבל אם ישראל ממנה שליח יש לו כח להקנות כי השליחות היא של ישראל, אמנם זכייה לגוי אינה תופסת כי הזוכה הוא כעין שליח של הגוי וזה לא מועיל. אבל להקנות לגוי לא בזכייה אלא כקנין אפשר.
שאלה: איך להחזיר את החטופים?: באילו מצוות או תחומים הרב ממליץ להתחזק כדי לזכות את גיל-עד, אייל ונפתלי?
תשובה: עכשיו אחרי שנקברו הי"ד אפשר לקרוא תהלים, ולעזור למי שלומד תורה ויהיו המצוות לזכותם ולנקמת דמם ע"י הקב"ה.
שאלה: גדנ"ע צלילה בתשעת הימים: נשאלתי על ידי תלמיד בכיתה י"א המעוניין להשתתף בגדנ"ע צלילה, האם מותר הדבר כאשר הקורס חל בתשעת הימים? ישר כח
תשובה: לאשכנזים אסור להתרחץ אפילו במים קרים ולכן אסור. לספרדים שמקילים רחצה במים קרים בתשעת הימים אפשר להקל.
שאלה: האם נבט חיטה מצטרף לשיעור כזית: אני שואל לשיטת הילקוט יוסף שלדעתו יש לברך על עוגיות ברכת על המחיה רק אם יש בקמח עצמו 27 גרם (ולא מספיק לדעתו שיהיה 27 גרם בכל רכיבי העוגיות). נניח שיש לי עוגיות שיש בהם סך הכל 15 גרם חיטה לא מלאה ועוד 20 גרם של סוכר. כעת אני אוכל את העוגיות בשילוב עם נבט חיטה שאני קונה בבתי טבע (בכדי לחפות על כך שהחיטה אינה מלאה - דהיינו להוסיף לה את נבט החיטה הבריא שחסר לה). הנבט הוא 20 גרם. שאלה : האם בכזה מצב יש לברך על המחיה מכוון שהעשרים גם של הנבט חיטה מצטרפים לשיעור של 35 גרם לצורך ברכה?
תשובה: הרב עובדיה זצ"ל (חזון עובדיה, טו בשבט עמוד קצ ודלא כמו שכתב בילק"י ח"ג עמוד תצא) פוסק שאם יש בתערובת שיעור של כזית בכדי אכילת פרס מזונות מברכים על אכילת כזית מהעוגה על המחיה, משום שרק כשיש שיעור חשוב בתערובת שאר המרכיבים נגררים אחרי הדגן. מהו שיעור כזית בכדי אכילת פרס? אם ננקוט שכזית הוא חצי ביצה א"כ לרש"י שפרס הוא 4 ביצים, כזית מתוכו הוא שמינית, לרמב"ם שפרס הוא 3 ביצים כזית מתוכו הוא שישית. הרב עובדיה פוסק שפרס הוא שיעור של 3 ביצים. לסיכום - כאשר שישית מכמות המאפה מכיל דגן יש לברך לאחר אכילת מאפה זה על המחיה. (הברכה הראשונה על נבט חיטה היא בורא פרי האדמה ולאחריה יש לברך בורא נפשות, לדעת השו"ע - על כן לא תצטרף להשלמת שיעור על המחיה) יום טוב
שאלה: קריאת שמע על המיטה: האם מותר להגיד קריאת שמע על המיטה אם גופיה ומכנסיים קצרים כאשר הם הפיג מה שלך והאם מותר להגיד קריאת שמע איפה שאתה יושן כאשר מקור האור שלך הוא שירותים,כלומר לקרוא קריאת שמע שהשירותים פתוחים
תשובה: אכן מותר.
שאלה: הלכות שביעית: א: בספר שבת הארץ פרק א הלכה יב (עמ 242 בספר של המכון) מובאות הנ"מ שמביא הירושלמי בין הטעם משום חשד והטעם משום מונים. רציתי לשאול מדוע הירושלמי לא מונה נ"מ נוספת בין הטעמים והיא זרע ירק. שלמ"ד משום מונים אין צורך לעקור ולטעם משום חשד צריך לעקור? ב: האם נכון להורות לציבור שיש להם גינות פרטיות ויצטרכו מן הסתם מידי פעם גיזום לאוקמי במשך שנת השמיטה, לרכוש מזמרה הזומרת בשינוי?
תשובה: וברכת ד' הזורע בשביעית הרי זה אסור מדין ספיחים, א"כ אין את הנפק"מ בין מונים וחשד. ב. השאלה לא הובהרה. האם הדיון על גפן או שאר עצים. כמו כן לא נתבאר למה הוא רוצה לגזום. עדיף שיעשה שינוי במיקום של הגיזום וכדו'. בברכת התורה והארץ יהודה הלוי עמיחי מכון התורה והארץ
שאלה: מסיבת חתונה (שבע ברכות) אחרי חתונה בט"ז תמוז: אני מוזמן לחתונה בסוף ט"ז תמוז אשר תערך לפני השקיעה, כך שהחתונה עצמה לא תקרה בשלשת השבועות. אבל המסיבה עצמה ודאי תמשיך (או אפילו תתחיל) אחרי שקיעה. האם יש בעיה לקחת חלק במסיבה זו (שהינה גם "שבע ברכות" אבל גם שמחת מרעים) כשהיא נופלת בשלשת השבועות?
תשובה: ב"ה שלו-ם וברכה למרות שהצום מתחיל מהבוקר דיני שלושת השבועות מתחילים מהלילה. לכן בני עדת אשכנז נוהגים לא להיות במקום תזמורת וריקודים כל שלושת השבועות. אבל היות ומתירים לשאת לאשכנזים ביום ט"ז והסעודה ממשיכה בלילה אפשר להשתתף. מהרה יבנה המקדש הרב חגי בר-גיורא
שאלה: הגנה עצמית וצניעות: שאלה: אני מעבירה סדנאות של הגנה עצמית לנשים מטעם ארגון "אל הלב". במהלך הקורסים נתקלתי באמירות ש"בתור מישהי דתיה שרוצה לשמור את ההלכה אסור שאני אתנגד אקטיבית ואתן את המכה הראשונה לתוקף כיוון שבכך אני נוטלת חלק במעשה בעוד שאם אהיה פסיבית ולא אזום מגע (לפחות בהתחלה)אז לא יהיה לי חלק בעבירה" רציתי לקבל את תשובת הרב לטענה זו שלדעתי איננה נכונה כלל אך קשה לי לנסח זאת בצורה הלכתית כך שהדברים יתקבלו ע"י הבנות. אשמח מאד לקבל מכתב מסודר של הרב שאוכל להראותו לבנות שחושבות בכיוון הזה. בעיה נוספת שניתקלתי בה בהעברת קורסים לבנות שרות בפרט ולבוגרות החינוך הדתי בכלל היא הנכונות הרבה של הבנות לעזור לכל דורש עזרה דבר שלפי הנסיון מביא למקרים שיש בהם ניצול של הבנות וחלק ממטרות הסדנא זה לפתח את המיומנות לסרב לבקשות מוגזמות או כאלה שגורמות לתחושה לא נעימה, הבעיה היא שכאמור הבנות בטוחות שהן אמורות לעזור גם כשזה "לא נוח ולא נעים להן" מתוך התפיסה שכך היא דרך התורה, רציתי לשאול את עמדת הרב גם בעניין זה והאם יש מקורות שאוכל להשתמש בהם כדי להעביר את המסר שחובתן הראשית גם מבחינה תורנית של הבנות זה לדאוג לעצמן ולבטחונן?
תשובה: בשתי שאלותייך חסרים פרטים לכן תשובתי תהיה כללית א. הגנה עצמית מותרת אולם רק לצורך ההגנה, ענישה או נקמה אסורות מניעת תקיפה ע" מכה מונעת צריכה שיקול דעת וזהירות רבה עד כמה היא באמת הכרחית ב. יש גבול לצורך להענות לבקשת עזרה, אדם לא צריך לוותר על כבודו, זמנו, ממונו, סבלו וכדו' בצורה גורפת, יש על כך הלכות מפורשות בהלכות השבת אבידה
שאלה: היהדות - ציונית או חרדית?: השואל שאל מדוע הציבור הדתי לאומי לא יטמע בציבור החרדי, כיוון שלדבריו: "יש להם מסורת שלא השתנתה מדורי דורות, לעומת דבר חדש לכאורה" לגופה של טענה: 1) האידיאולוגיה החרדית כיום, כתפיסה מחשבתית ותרבות - היא אכן המשך טבעי של צורת החיים היהודית מדורי דורות (בארצות הגלות) בלי שינויים? או שמא גם היא חדשה וקמה כתגובת נגד להשכלה, או לתנועה הציונית? 2) הציונות הדתית, היונקת מבית מדרשו של הרב קוק זצ"ל - היא המצאה חדשה, או צורת חיים טבעית ומתבקשת של היהדות, כשהיא בא"י? זו שאלה עקרונית. השאלה נשאלה בהמשך לשאלה "החרד"ל לעומת החרדים"
תשובה: : ודאי שיש להמשיך את מסורות תורה שבעל פה שניתנו מסיני. אולם חלק מן מסורות תורה שבעל היא היכולת למצוא את הוראה העולה מתוך התורה למציאויות המשתנות. אליבא דכו"ע יש שינוי במציאות שאנו רואים מול ענינו. לא היו רגילים למציאות של כפירה ביסודות האמונה שמצויה בעם ישראל. בדורות עברו יהודי שהיה כופר באחד מי"ג העיקרים היה מוגדר כיהודי מומר. לדעתי גם בציבור החרדי לרוב הדעות אין להתייחס ליהודי חילוני כיהודי ממור לכל דיניו ואין ח"ו מחשבה שיאמר עליו שאין מצילים אותו בשבת. כך גם בנוגע ללמוד תורה על ידי נשים לא היה מקובל בדורות הקודמים ללמד תורה את הנשים. ועתה אנו רואים שהלכה זו השתנתה. הדברים גם נוגעים ליחס לארץ ישראל. האם התחדשה מצוות ישוב הארץ או שלא התחדשה. לפי כולם יש מציאות חדשה שצריך להורות לה הוראה של תורה. מהי ההוראה על כך יש מחלוקות רבות. כפי שאמרתה המחלוקות אינם נוגעות רק לפרטי הלכות אלא נוגעות להעמדת תורה בדור שתנועת ההשכלה חדרה לאומה והיא הפילה חללים רבים. ההתמודדות מול ההשכלה יצרה תנועות שונות בתוך האומה. כל תנועה מגבה את עמדתה בהוראות של תורה. גם המפגש עם חיי האומה כאומה בארץ משלה העלתה שאלת חדשות עקרוניות שדורשות מענה. ניתן באופן כללי לומר שצורת התגובה החרדית היא שמה דגש על שמירה ועל היסוד שחדש אסור מהתורה כל עוד שאין ברירה והחדש השתלט על חיינו והוא יכול להתאים להוראה של תורה. לעומת זאת הרב קוק רואה בדור דור שהחיים בו נועדו להתחדש ולהשתנות. הגאולה באה להופיע את ישראל עם לב חדש עם כוחות אחרים. מתוך כך השינוייים לא תמיד מופיעים בדרך של ההכרח לא יגונה אלא בדרך של שמחה על החידוש וקידוש החול. מפורסם פתגמו של הרב "הישן יתחדש והחדש יתקדש".
שאלה: איך מתגברים על התמכרות?: הרב איך מתגברים על התמכרות? אני מכורה למחשב! אני גולשת ב"ה באתרים נקיים וטובים(בגלל הרצאה אחת שראיתי.) אבל אני לא מסוגלת להתנתק מהמחשב! זה קשה! בלימודים הייתי צריכה ללכת ללימודים או ללמוד למבחנים אז לא הייתי במחשב. אבל עכשיו זה חופש! יש לי את כל היום והלילה להתמכר למחשב! רק התחיל החופש ואני כבר מכורה. יש לרב רעיון איך מצליחים להתגבר על התמכרות? לפני שלעולם לא אוכל לצאת ממנה אפילו כשיהיו לי לימודים.
תשובה: ב"ה לך. אני כל כך מבין אותך! המחשב מאוד מאוד ממכר. במיוחד אם עושים בו דברים טובים, הוא ממש מושך מאוד. המחשב מסוגל לפתוח לאדם עולם רחב ומופלא, וקשה לעמוד מול הקסם הזה. יחד עם זאת, חשוב מאוד לדעת, שלא נכון להתמכר אליו. כמו כל התמכרות גם ההתמכרות למחשב מאוד מזיקה. לכן חשוב מאוד להגביל את הזמן מול המחשב. יש כיום תוכנות שעוזרות בהגבלת הזמן, שתוכלי למצוא באינטרנט ולהתקין במחשב, וגם אם זה לא לגמרי עוזר, זה משהו. כמו כן, נסי להימנע מלהיות בבית, נסי למלא את הזמן שלך בדברים שתעשי, בטיולים, בתרומה לאחרים וממש בכל מיני דברים טובים וחשובים. את יכולה לעסוק בתחום של גמילה, אם כי לא נראה לי שאת באמת מכורה, שהרי כשהיית צריכה ללמוד הצלחת להתנתק! סימן שזה עדיין נשלט אצלך. אך כן כדאי, היכנסי לאתר שמור עיניך, שהוא ממש עוסק בתחום ההתמכרות. אל תוותרי השקיעי בכך ובעזרת ה' תצליחי. אני מאמין בן, היי חזקה ועשי זאת ורק תרוויח מכך המון. בברכת הצלחה רבה הרב יצחק גרינבלט.
שאלה: בחירת שם לבת: הרב! אשתי צריכה ללדת בעוד חדש, ואנחנו מתלבטים בין שלושה שמות:מוריה, יעל, הדס. רציתי לשאול מה דעת הרב בנוגע לשמות, האם יש עדיפות או בעייתיות עם אחד השמות.
תשובה: כיון שהלידה תהיה בעז"ה בחודש מנחם אב רצוי יותר השם מורי'ה
שאלה: ברית מילה שלא בוצעה כהלכה: אני חי בארהב ויש לי חבר יהודי (אמו יהודיה) שנולד לו בן מאשה יהודיה. הם לא ממש קשורים ליהדות אבל עשו לתינוק ברית מילה בגיל יומייפ בבית החולים על ידי הצוות שם וכמובן ללא ברכה או טקס או מישהו יהודי האם התינוק נחשב נימול לפי ההלכה? האם צריך לבצע איזשהו טקס נוסף או הקזת דם או ברכה או שהכל מוכן? אם הוא לא לגמרי יהודי איפה זה יבוא לידי ביטוי? כשירצה התינוק להתחתן עם יהודיה חשאלו אם עשו לו ברית מילה כהלכה ובזמן?!
תשובה: ב"ה שלו-ם וברכה ילד שנולד לאם יהודיה הוא יהודי גם כשלא נימול. היות ונימול לפני הזמן צריך להטיף לו דם ברית. הרב חגי בר-גיורא
שאלה: ברית מילה שלא בוצעה כהלכה - המשך: על התשובה. בהנחה שלא בוצע טקס הטפה באיזה סיטואציה יתקל התינוק בבעיות בעתיד? אם ירצה כשיגדל לבצע הטפה עד איזה גיל אפשר ומי בידוק מבצע טקס כזה? השאלה נשאלה בהמשך לשאלה "ברית מילה שלא בוצעה כהלכה"
תשובה: ב"ה שלו-ם וברכה בכל גיל אפשר להטיף דם. אולם עדיף לעשות מוקדם כמו את ברית המילה. וכן כאשר התינוק גדל עושים זאת בחדר ניתוח. עושים זאת לשם ברית מי שמאמין ומקיים מצוות. הרב חגי בר גיורא
שאלה: ממתי אפשר לקרוא ק"ש שעל מיטה?: מהו הזמן הכי מוקדם שילד יכול לקרוא קריאת שמע שעל המיטה? היום מחשיך מאוחר ולעתים הילד נכנס למיטה לפני השקיעה
תשובה: לשואלת, קריאת שמע וכן פסוקים אחרים שנהוג לומר על המיטה ניתן לומר בכל שעה שהיא. ברכת "המפיל" נקבעה, לפי דעת רוב הפוסקים, רק לזמן השינה המקובל, שנת הלילה (משנה ברורה סי' רלט סק"ח וביאור הלכה שם ד"ה סמוך, וראו לשון הרמב"ם הלכות תפילה פ"ז ה"א והראב"ד המובא בפירוש רבנו מנוח שם הל' ג), ואפילו אם הולך לישון סמוך ללילה ועיקר שינתו יהיה בלילה - לא יברך ביום (שו"ת בצל החכמה ח"ה סי' קסו, והרחבה ב'ברכת איתן' על הלכות ק"ש על המיטה, עמ' תנח והלאה). לכן אין לברך קודם השקיעה.
שאלה: גזל עכו"ם בPAYPAL: קניתי מוצר מסויים ממוכר סיני ושילמתי עם PAYPAL לאחר כמה שבועות שלא קבלתי את המוצר פתחתי תביעה בPAYPAL, ולאחר שלושה שבועות PAYPAL זיכה אותי בכספי לאחר שבוע קבלתי חבילה עם המוצר, אבל התברר שזה לא בדיוק המוצר שהזמנתי ואת זה זיהיתי על פי כמה סימנים תיאורטית יכולתי לפתוח תביעה ITEM NOT AS DESCRIBED (מוצר לא לפי התיאור שלו כלומר מוצר לא זהה). אבל ברגע ש PAYPAL זיכו אותי המקרה נסגר כלומר CLOSED CASE ואין ביכולתי לעשות כלום מבחינה טכנית. יכול להיות שגם במקרה של מוצר שלא תואם לתיאור שלא גם כן היו פוסקים לטובתי והיו מחזירים לי את כספי. השאלה היא האם על פי תורה זה נקרא גזל עכו"ם וזה אסור? או שזה נקרא הפקעת הלואתו שזה מותר? ב מראש
תשובה: לפי דבריך, לפנינו נמצאת אבידה של "אינו יהודי" - ומכיון שמצוות השבת אבידה נאמרה דווקא בישראל, שנאמר "לכל אבידת אחיך" (דברים כ"ב ג' ) אינך צריך לטרוח להשיבה. ההסבר לדין זה הוא, שלפי טענתך, כללי העסקה קצובים בזמן לפי תנאי המוכר ומאחר ולא עמדו בזמן שהם עצמם קצבו הרי אתה קיבלת את החזר כספך כדין. המוצר - שהגיע בדואר לאחר זמן הוא "אבידה" שאבדה לחברה בבעלות הגוי ואינך חייב בהשבתה. אמנם אם המציאות הקיימת היא שאם תשיב ידעו שאתה יהודי ובזה תקדש שם שמיים, בכך שיפארו את שמם של ישראל בהתנהגות מוסרית וישבחו בכך את אלוקי ישראל - הרי זה משובח! מקורות - רמב"ם הלכות גזילה ואבידה פרק י"א הלכה ג' שולחן ערוך חושן משפט סימן רס"ו סעיף א'
שאלה: השקפה דתית לאומית תורנית וחרדית משולבת : לכבוד הרב. אני בן 18, יש לי לבטים מסויימים בנושא ההשקפה. אני בא מבית דתי-לאומי. ובמשך הזמן התעוררו אצלי שאלות בנוגע לאיזה השקפה הולכת הכי בדרך התורה. אני אישית מחזיק מאד מהציבור הדתי-לאומי ומהתורני אפילו יותר אבל יש כמה דברים שבציבור החרדי היו נראים לי יותר נכונים. בעיקר בנושא חינוך הבנות וההקפדה על הצניעות, הלבוש המוקפד בעיקר במוסדות כמו בית יעקב, מקשיבים יותר לרבנים וכו. אבל בשאר התחומים אני מרגיש מרוצה. למשל (ובלי לזלזל בלומדי התורה החרדים שתורמים מעצם עסקם בתורה הק ) אנחנו מתגייסים לצבא, הבנות עושות לשירות לאומי., (וחס וחלילה לזלזל בציבור הדתי -לאומי) יש לי קצת לבטים בנושא הזה. מאיזה זרם שאני יבחר אני ירגיש הכי מרוצה. מצד אחד אני רוצה להיות בציבור הדתי לאומי בשביל הדברים שציינתי בנ"ל. אבל בנושא הבנות אני מרגיש שהחרדים יותר צודקים. או זה אפשרי שמתי שאני יחפש שידוך זה יהיה אפשרי להיות גם שייך לכאן וגם לכאן (אישה שלמדה בבית יעקב ומצד שני גם תסכים לעקרונות של צבא לבנים וכו? הבנים ילמדו במוסדות של הזרם הזה, והבנות יתחנכו במוסדות כמו בית יעקב. בשבילי השילוב הזה באותו בית זה יתרון שלא יסולא בפז. השאלה נשאלה בהמשך לשאלה "חינוך ילדים תפילה מוסד חינוכי"
תשובה: : קשה לי לומר לך איזה אישה לבחור. הצניעות וקבלת פסיקה רבנית בצורה מוחלטת בתמימות וללא עוררין מצוי יותר אצל בנות בית יעקב. אולם בע"ז גם בציבורים אחרים גודלות נשים צנועות מתוך טהרה ותמימות וזוכות גם להיות תמימות וגם להיות מעורבות בחיי עם ישראל המתחדשים במדינה.
שאלה: להקים בריכה כי הבריכה הפתוחה בשבת: בשכונה שיש בה רוב דתיים, ויש בשכונה בריכה אחת שפתוחה בשבת, ויש בה שעות שהיא אינה מעורבת. האם יש חובה לפעול להקמת בריכה נפרדת לציבור הדתי שתהיה סגורה בשבת? יש לציין שיש מספיק אנשים בכדי ששתי הבריכות יפעלו ברווח.
תשובה: יש מקום לשתי האפשרויות: א. ברכה אחת שזמנה מחולק מצמצמת את הזמן האסור ומאפשרת גם למי שאינו מקפיד לשחות בנפרד. ב. ברכה נפרדת מאפשרת זמן שחיה נפרד רב יותר וגם אין בה חילול שבת מאידך הברכה המעורבת תהיה מעורבת כל הזמן.
שאלה: מוסריות בעקבות רצח הנערים: אנחנו עכשיו נמצאים בתקופה קשה חבר שלנו, איל, נרצח על ידי הערבים ביחד עם עוד שני בחורים צעירים. עלו לי כמה שאלות בענייני מוסריות בעקבות מציאת גופותיהם. 1- האם מותר לשנוא אותם?? הם הרי בריאה של הקב ה-הם יצירה שלו.האם בשנאה שלנו אנחנו לא מבזים את ה חס וחלילה?? 2- למדתי השנה שהתורה שלנו מוסרית. והיא לא תצווה אותנו לעשות דברים לא מוסרים (לא תרצח תגנוב תנאף וכו.) אם אני נקלעת למצב שבו אני פוגשת ערבי (תינוק,ילד קטן,בחורה,אימא או אפילו מבוגר) אני צריכה להגיש לו עזרה?? או להשאיר אותו למות - כי מצד אחד זה לא מתפקידי לגזול חיים של מישהו ואלה הם חשבונות שמים. מצד שני יכול להיות כשיגדל או כשיתאושש הוא יבוא והוא יפגע בעם שלי.איך נוהגים? 3- אם אני עולה על האוטובוס ועולה ערבי ה מבוגר ת המצווה והדרת פני זקן תקפה גם עליהם?!
תשובה: קשה למנוע רגשות טבעיים, אך אין שום מצווה לשנוא את האחר ובפרט את מי שאינו אשם. אהבת ישראל כוללת גם אהבת האדם אם כי במעגל משני, ולכן ראוי להגיש עזרה לכל אדם ללא חשבון אלא א"כ מדובר במי שעומד לתקוף אותנו. אולי דווקא הגשת העזרה תתרום לתחושה דומה מהצד השני? ראוי לכבד כל אדם זקן (קידושין לג)
שאלה: טיסה ביום י באב : ביום י באב אחותי ואני טסות, האם זה ר ביום י באב לצאת למסע? (הרי בתשעת הימים אלו ימים מסוכנים), מה מותר לנו מבחינת מנהגי אבלות לצורך כך?? ואשמח לשמוע תשובה בקרוב?
תשובה: מותר לצאת למסע ביום י' באב. לגבי מנהגי האבילות: מנהג הספרדים שלא אכול בשר ולא לשתות יין בכל יום י' באב (שו"ע סי' תקנח) מנהג האשכנזים שלא לאכול בשר ולא לשתות יין עד חצות היום של י' באב. כמו כן מנהגי תשעת הימים בנוגע לרחיצה כיבוס ותספורת ממשיכים עד חצות יום י' באב. (שו"ע רמ"א סי' תקנח ומשנ"ב) בשעת צורך כגון מי שנוסע מביתו ביום י' באב בבוקר ניתן להקל ולכבס כבר מליל י' באב, וכן מותר להתרחץ ל מי שסובל מזיעה ומריח רע. (נטעי גבריאל פרק מ"א סע' ט"ז) יום טוב
שאלה: מציאת כסף במעלית: כמה זמן אני צריך להשאיר את השלט במעלית? השאלה נשאלה בהמשך לשאלה "מציאת כסף במעלית"
תשובה: דאג שהשלטים יהיו תלויים במשך כחמישה ימים. הרב מרדכי גרוס.
שאלה: שמיטה באזור הערבה: קראתי כי כבוד הרב מסתמך על גבולות הארץ בתקופת המלך שלמה כבסיס לקביעת היקף השטח הנחשב כא"י לצורכי שמיטה. שאלותי: 1. האם נכון הדבר? אם לא מהו הבסיס לקביעה שאזור הערבה הדרומי מחויב בשמיטה. 2. במידה וכן, הכיצד מתיישב הדבר עם הקביעה שרק שטחים שיושבו ע"י עולי בבל בתקופת בית שני חייבים בשמיטה.
תשובה: איסור ספיחין חל רק בתחום עולי בבל אך איסור זריעה חל גם בתחום עולי מצרים